(2)

Il-Kapitolu II tal-Anness I huwa emendat kif ġej: (a) fil-punt A.1: (i) il-punt (k) huwa sostitwit bi: “(k) Termometru akkurat sa 0,5 C fil-medda minn 20 C sa 70 C.”; (ii) il-punt (o) huwa sostitwit bi: “(o) Dixxijiet żgħar mgħottija b’dijametru ta’ madwar 90 mm, iggradiljati b’kwadri ta’ madwar 1 cm, jew tagħmir ekwivalenti biex jingħaddu l-larvi, bħal fil-punt 6.14 tal-ISO 18743:2015.”; (iii) il-punt (q) huwa sostitwit bi: “(q) Pepsina ta’ qawwa skont dan li ġej: — jekk tkun fil-forom ta’ trab jew granulari: 1:10 000 NF (US National Formulary) li jikkorrispondi għal 1:12 500 BP (British Pharmacopoeia) u għal 2 000 FIP (Fédération internationale de pharmacie), jew — jekk tkun likwida: pepsina likwida stabbilizzata b’minimu ta’ 660 unitajiet/ml tal-Farmakopea Ewropea. Jistgħu jintużaw attivitajiet oħra tal-pepsina, dment li l-aħħar attività fil-likwidu tad-diġestjoni tkun ekwivalenti għall-attività ta’ 10 g ta’ 1:10 000 NF kif stipulat fil-punt 5.3 tal-ISO 18743:2015.”; (iv) il-punt (s) huwa sostitwit bi: “(s) miżien ikkalibrat biex jintiżnu l-kampjuni u/jew il-pepsina (b’akkuratezza ta’ ± 0,1 g).”; (b) il-punt A.2 huwa sostitwit b’dan li ġej: “2. Il-ġbir ta’ kampjuni u l-kwantità li trid tiġi ddiġerita Kif stipulat fil-punt 4.2 tal-ISO 18743:2015 (ara wkoll l-Annessi A u B tiegħu għal aktar dettalji).”; (c) fil-punt A.3, il-punti III u IV jiġu sostitwiti b’dan li ġej: “III. L-irkuprar tal-larvi permezz tas-sedimentazzjoni — Jiżdied is-silġ (300 sa 400 g laqx tas-silġ, jew silġ imfarrak) mal-likwidu tad-diġestjoni biex il-volum jiżdied sa madwar 2 litri. Il-likwidu tad-diġestjoni mbagħad jitħawwad sakemm jinħall is-silġ. Fil-każ ta’ gruppi iżgħar (ara it-Taqsima II(b)), l-ammont tas-silġ irid jitnaqqas b’mod korrispondenti. — Il-likwidu tad-diġestjoni mkessaħ jiġi ttrasferit f’lembut ta’ separazzjoni ta’ 2 litri, mgħammar b’vibratur bi klamp żejjed. — Is-sedimentazzjoni titħalla tkompli għal 30 minuta, u tul dan il-ħin il-lembut tas-sedimentazzjoni jiġi vvibrat b’mod intermittenti, jiġifieri vibrazzjoni ta’ minuta segwita minn pawża ta’ minuta. — Wara 30 minuta, jitferra’ malajr kampjun ta’ 60 ml tas-sediment f’ċilindru bil-kejl ta’ 100 ml (il-lembut jitlaħlaħ b’soluzzjoni deterġenti wara li jintuża). — Il-kampjun ta’ 60 ml jitħalla joqgħod għal mill-anqas 10 minuti, u wara dan il-ħin is-sustanza li tgħum fil-wiċċ tal-likwidu titneħħa bl-irdigħ biex tħalli volum ta’ 15-il ml, biex ikun eżaminat għall-preżenza ta’ larvi. — Għall-irdigħ, tista’ tintuża siringa li tintrema, mgħammra b’tubu tal-plastik. It-tubu jrid ikun ta’ tul li jibqgħu 15-il ml fiċ-ċilindru bil-kejl meta l-flanġi tas-siringa jistrieħu fuq ix-xifer taċ-ċilindru. — Il-15 ml li jibqgħu jitferrgħu f’dixx żgħir mgħotti jew f’tagħmir ekwivalenti biex jingħaddu l-larvi, u jiġu eżaminati bl-użu ta’ trikinoskopju jew stereomikroskopju. — Iċ-ċilindru bil-kejl jinħasel b’5 sa 10 ml ilma tal-vit u l-ħasliet jiżdiedu mal-kampjun. — Id-diġerir għandu jiġi eżaminat malli jkun lest. L-eżami m’għandux ikun pospost għall-għada taħt ebda ċirkostanza. Meta d-diġerir ma jkunx ċar, irid jiġi ċċarat kif ġej: — il-kampjun finali ta’ 60 ml jitferra’ f’ċilindru bil-kejl u jitħalla joqgħod 10 minuti; imbagħad jitneħħew bl-irdigħ 45 ml tas-sustanza li tgħum fil-wiċċ tal-likwidu u l-15-il ml li jibqgħu jiżdiedu għal 45 ml bl-ilma tal-vit, — wara 10 minuti oħra biex joqgħod, jitneħħew bl-irdigħ 30 ml tas-sustanza li tgħum fil-wiċċ tal-likwidu u l-15-il ml li jibqa’ jitferra’ f’dixx żgħir mgħotti jew f’tagħmir ekwivalenti biex jingħaddu l-larvi, u jiġi eżaminat bl-użu ta’ trikinoskopju jew stereomikroskopju. — iċ-ċilindru bil-kejl jinħasel b’10 ml ilma tal-vit u dawn il-ħasliet jiżdiedu mal-kampjun fid-dixx żgħir mgħotti jew fit-tagħmir ekwivalenti għall-għadd tal-larvi u jiġi eżaminat bl-użu ta’ trikinoskopju jew stereomikroskopju. IV. Riżultati pożittivi jew dubjużi Meta l-eżami ta’ kampjun kollettiv jipproduċi riżultat pożittiv jew inċert, jittieħed kampjun ieħor ta’ 20 g minn kull majjal, kif stipulat fil-punt 4.2 tal-ISO 18743:2015 (ara wkoll l-Annessi A u B tiegħu għal aktar dettalji). Il-kampjuni ta’ 20 g minn ħames majjali jitqiegħdu fi grupp wieħed u jiġu eżaminati bil-metodu spjegat f’dan il-Kapitolu. B’dan il-mod jiġu eżaminati kampjuni minn 20 grupp ta’ ħames majjali. Meta t-Trichinella tiġi skoperta f’kampjun ta’ grupp minn ħames majjali, jinġabru aktar kampjuni ta’ 20 g mill-majjali individwali fil-grupp u kull wieħed jiġi eżaminat separatament bl-użu tal-metodu spjegat f’dan il-Kapitolu. Il-kampjuni tal-parassiti jridu jinżammu f’(konċentrazzjoni finali ta’) 70-90 % alkoħol etiliku għall-konservazzjoni u l-identifikazzjoni fil-livell tal-ispeċi fil-laboratorju ta’ referenza tal-UE jew nazzjonali. Għall-proċedura tad-dekontaminazzjoni, ara l-punt 12 tal-ISO 18743:2015.”; (d) il-punt B.2 huwa sostitwit b’dan li ġej: “2. Il-ġbir ta’ kampjuni Kif stipulat fil-punt 4.2 tal-ISO 18743:2015 (ara wkoll l-Annessi A u B tiegħu għal aktar dettalji).”; (e) Il-punt B.3 huwa emendat kif ġej: (i) il-punt III (h) huwa sostitwit b’dan li ġej: “(h) Wara tliet minuti, il-borża tal-plastik, bid-diska tal-filtru u bis-soluzzjoni tar-rennilase b’kollox, titneħħa mill-istomacher u tinfetaħ bi mqass. Il-kontenut likwidu jitferra’ f’dixx żgħir mgħotti jew f’tagħmir ekwivalenti biex jingħaddu l-larvi. Il-borża tinħasel b’5 sa 10 ml ilma, li mbagħad jiżdied fid-dixx iż-żgħir mgħotti jew fit-tagħmir ekwivalenti biex jingħaddu l-larvi u jiġi eżaminat bi trikinoskopju jew bi stereomikroskopju.”; (ii) il-punt IV huwa sostitwit b’dan li ġej: “IV. Riżultati pożittivi jew dubjużi Kif stipulat fil-punt IV tat-Taqsima A(3).”; (f) il-punt C.1 huwa emendat kif ġej: (i) il-punt (f) huwa sostitwit b’dan li ġej: “(f) Pepsina ta’ qawwa skont dan li ġej: — jekk tkun fil-forom ta’ trab jew granulari: 1:10 000 NF (US National Formulary) li jikkorrispondi għal 1:12 500 BP (British Pharmacopoeia) u għal 2 000 FIP (Fédération internationale de pharmacie), jew — jekk tkun likwida: pepsina likwida stabbilizzata b’minimu ta’ 660 unitajiet/ml tal-Farmakopea Ewropea. Jistgħu jintużaw attivitajiet oħra tal-pepsina, dment li l-aħħar attività fil-likwidu tad-diġestjoni tkun ekwivalenti għall-attività ta’ 10 g ta’ 1:10 000 NF’ kif stipulat fil-punt 5.3 tal-ISO 18743:2015.”; (ii) il-punt (g) huwa sostitwit b’dan li ġej: “(g) Miżien ikkalibrat biex jintiżnu l-kampjuni u/jew il-pepsina (b’akkuratezza ta’ ± 0,1 g).”; (iii) il-punt (m) huwa sostitwit b’dan li ġej: “(m) Termometru akkurat sa 0,5 °C fil-medda ta’ 20 sa 70 °C.”; (g) il-punt C.2 huwa sostitwit b’dan li ġej: “2. Il-ġbir ta’ kampjuni Kif stipulat fil-punt 4.2 tal-ISO 18743:2015 (ara wkoll l-Annessi A u B tiegħu għal aktar dettalji).”; (h) fil-punt C.3, il-punt VI huwa sostitwit b’dan li ġej: “VI. Riżultati pożittivi jew dubjużi Kif stipulat fil-punt IV tat-Taqsima A(3).”; (i) il-punt D.1 huwa emendat kif ġej: (i) il-punt (m) huwa sostitwit b’dan li ġej: “(m) Pepsina ta’ qawwa skont dan li ġej: — jekk tkun fil-forom ta’ trab jew granulari: 1:10 000 NF (US National Formulary) li jikkorrispondi għal 1:12 500 BP (British Pharmacopoeia) u għal 2 000 FIP (Fédération internationale de pharmacie), jew — jekk tkun likwida: pepsina likwida stabbilizzata b’minimu ta’ 660 unitajiet/ml tal-Farmakopea Ewropea. Jistgħu jintużaw attivitajiet oħra tal-pepsina, dment li l-aħħar attività fil-likwidu tad-diġestjoni tkun ekwivalenti għall-attività ta’ 10 g ta’ 1:10 000 NF” kif stipulat fil-punt 5.3 tal-ISO 18743:2015.”; (ii) il-punt (o) huwa sostitwit b’dan li ġej: “(o) Miżien ikkalibrat biex jintiżnu l-kampjuni u/jew il-pepsina (b’akkuratezza ta’ ± 0,1 g).”; (iii) il-punt (u) huwa sostitwit b’dan li ġej: “(u) Termometru akkurat sa 0,5 °C fil-medda 20 sa 70 °C.”; (j) il-punt D.2 huwa sostitwit b’dan li ġej: “2. Il-ġbir ta’ kampjuni Kif stipulat fil-punt 4.2 tal-ISO 18743:2015 (ara wkoll l-Annessi A u B tiegħu għal aktar dettalji).”; (k) fil-punt D.3, il-punti II u III jiġu sostitwiti b’dawn li ġejjin: “II. Gruppi ta’ inqas minn 100 g kif stipulat fil-punt 8 tal-ISO 18743:2015 Fejn hemm bżonn, jistgħu jiżdiedu sa 15-il g ma’ grupp totali ta’ 100 g u jiġu eżaminati flimkien ma’ dawn il-kampjuni skont il-punt it-Taqsima I. Aktar minn 15-il g għandhom jiġu eżaminati bħala grupp sħiħ. Għall-gruppi li jkun fihom sa 50 g, il-likwidu tad-diġestjoni u l-ingredjenti jistgħu jitnaqqsu għal litru ilma wieħed, 8 ml ta’ aċidu idrokloriku u 5 g ta’ pepsina. III. Riżultati pożittivi jew dubjużi Meta l-eżami ta’ kampjun kollettiv jipproduċi riżultat pożittiv jew mhux ċert tal-agglutinazzjoni tal-latex, jittieħed kampjun ieħor ta’ 20 g minn kull majjal f’konformità mal-punt 4.2 tal-ISO 18743:2015 (ara wkoll l-Annessi A u B tiegħu għal aktar dettalji). Il-kampjuni ta’ 20 g minn ħames majjali jinġabru u jiġu eżaminati billi jintuża l-metodu deskritt fit-Taqsima I. B’dan il-mod għandhom jiġu eżaminati l-kampjuni minn 20 grupp ta’ ħames majjali. Meta tinkiseb agglutinazzjoni pożittiva tal-latex minn grupp ta’ ħames majjali, jinġabru kampjuni oħra ta’ 20 g mill-individwi fil-grupp, u kull wieħed jiġi eżaminat separatament bil-metodu deskritt fit-Taqsima I. Meta jinkiseb riżultat pożittiv jew mhux ċert tal-agglutinazzjoni tal-latex, iridu jintbagħtu mill-inqas 20 g muskolu tal-majjali lil-laboratorju nazzjonali ta’ referenza għal konferma billi jintuża l-ISO 18743:2015 jew wieħed mill-metodi ekwivalenti deskritti hawn fuq. Jeħtieġ li l-kampjuni tal-parassiti jinżammu f’(konċentrazzjoni finali ta’) 70-90 % alkoħol etiliku għall-konservazzjoni u l-identifikazzjoni fil-livell tal-ispeċi fil-laboratorju ta’ referenza tal-UE jew f’dak nazzjonali. Wara li jinġabru l-parassiti, il-likwidi pożittivi iridu jiġu dekontaminati billi jissaħħnu sa mill-inqas 60 °C.”.